Oorvloed: Daar is nie net een Waarheid nie...
Jy is van jongs af al oortuig dat jy nie slim genoeg is om te weet wat jy wil hê nie en dat iemand anders jou besluite moet neem... Jy kon nie in hierdie kultuur en tye leef sonder om massiewe inligting verwant daaraan te ontvang nie, net soos mense reageer op wat jy doen en sê.
Dit maak nie eintlik saak watse geloof enigiemand volg nie. As hulle leefwyse vir hulle werk (en daar is baie verskillende benaderings wat baie goed werk) hoekom dan nie hulle toelaat om te glo wat hulle wil glo nie en te wees wat hulle wil wees nie? Alles werk soos dit is en moet. Daar is gelowe waarmee jy niks te doen sal wil hê nie wat perfek werk vir dié wat daarmee betrokke is.
En derhalwe is dit dan 'n goeie ding. Elke geloof op die aarde het die potensiaal om te floreer (en daar is sovele meer as waarvan jy bewus is), maar wanneer jy dink jy moet bewys dat jóu geloof die enigste een is wat reg is—en jy gebruik jou veroordeling om daarteen te veg—dan skei jou veroordeling jou van jou verbinding met jou eie geloof.
Die wêreld neig na uitdruklike gelykvormigheid of eenvormigheid, wat enorme ergernis en droefheid vir die mensdom veroorsaak.
Ons demokrasie hou vol dit is die enigste regering wat reg is en elke geloof (interessant genoeg) hou vol dat dit die enigste een is wat werk. Elke greintjie daarvan gaan oor ekonomiese nagevolge. Elke deeltjie, sonder uitsondering. Alles omtrent geloof gaan oor ekonomiese nagevolge. Alles polities gaan oor ekonomiese nagevolge. En alle ekonomiese nagevolge gaan oor persoonlike satisfaksie. En elkeen is persoonlik gemotiveer om die beste vir hulself te doen.
DAAR IS NIE NET EEN WAARHEID OF GELOOF WAT UITSLUITLIK REG IS OF VAN TOEPASSING IS NIE.
Het jy al ooit iemand geken wie se lewe gebaseer is op wat jy dink is nie morele en paslike gedrag nie? En tog hou hulle aan wen. Weet jy hoekom? Hulle luister nie na ander kante van 'n argument nie en maak dus nie hul vibrasie deurmekaar nie. Hulle fokus op wat hulle begeer—en die Heelal voorsien wat hulle wil hê. (Of dit nou is waaraan jy glo of nie.)
Dit maak nie saak hoeveel mense terugstaan en "wolf" skreeu nie, Die Wet van Aantrekkingskrag reageer ALTYD op jou vibrasie. En dit het niks te doen met wat enige iemand anders doen nie—of dink jy doen nie, tensy jy jou vibrasie verander oor wat hulle dink jy doen. Dit is hoekom verskeie medikasies anders werk op verskillende mense. Dit is hoekom verskeie gelowe werk vir verskillende mense.
N.S. Dit is nie nodig vir eers EEN ander persoon om die Wet van die Heelal te verstaan ten einde vir JOU om 'n wonderlike, gelukkige, produktiewe lewe te ly nie, want JY skep jou ondervinding. Alleenlik jy!
Posted by Maree Clarkson at 11:09 AM
Labels: geloof, glo, waarheid
Maree May 2, 2012 at 4:48 AM
Dankie vir die inloer Elizabeth.